text: Fældet af sin taxas GPS
  09 december 2010 kl. 22.12
  Den fængslede taxachauffør, som sigtes for voldtægt og mishandling, bliver fældet af sin egen GPS.
  Den 31-årige mand nægter at have været på Petersmindeskolen i de 11 minutter, hvor en vietnamesisk kvinde blev slået og voldtaget på skolen. Han har indrømmet, at han satte kvinden væk, men så kørte han væk.
  
  Passer ikke
  Men den forklaring passer ikke med data fra taxaens GPS-system. Det registrerer hvert 30. sekund, hvor køretøjet befinder sig. Og ifølge GPS'en holdt taxaen længe på Petersmindeskolen, skriver Vejle Amts Folkeblad.
  
  Udskrevet
  Den 55-årige kvinde er udskrevet fra sygehuset efter flere dages indlæggelse. Hun hav de læsioner i hovedet. Gerningsmanden bankede hendes hoved ind i en radioator og ned i gulvet under overfaldet. Kvinden blev udsat for seksuelle overgreb under overfaldet.
  
  Fængslet til tirsdag
  Den 31-årige mand blev i et grundlovsforhør fængslet frem til tirsdag. Med de nye oplysninger er der ingen tvivl om, at politiet vil få forlænget fængslingen, når han stilles for en dommer til den tid.
  